проект за договор за обществена поръчка с предмет:

„Избор на изпълнител за дейностите по създаване и прилагане на комуникационна стратегия, визуална идентичност и творческа платформа за комуникация в хода на кампанията за създаване на ВИЗИЯ ЗА РАЗВИТИЕ НА СОФИЯ И КРАЙГРАДСКИТЕ ТЕРИТОРИИ“

**ДОГОВОР**

**за възлагане на обществена поръчка за услуги**

**№ …............../…………2017 г.**

 Днес, ………2017 г. (………………………. две хиляди и седемнадесета година) в гр. София, между:

 **1. Общинско предприятие „Софпроект – Общ градоустройствен план“**, със седалище и адрес на управление: гр. София, ж.к. „Зона Б5“, сграда 8, ет.17, ап.5, код по Регистър БУЛСТАТ 0006963270805 и ДДС № ……………….., представлявано от Любомир Иванов Георгиев, в качеството на директор, наричано за краткост **ВЪЗЛОЖИТЕЛ**, от една страна,

**и**

 **2. …………………………………….**, със седалище и адрес на управление: …………………………………………., ЕИК ………………….. и ДДС № ………………..,

представлявано от …………………………, в качеството на ………………………………,

наричан/а/о за краткост **ИЗПЪЛНИТЕЛ**, от друга страна,

 (ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“)

 на основание чл. 194, ал.1 от Закона за обществените поръчки („ЗОП“) и Заповед № ……………./……………. г. на ВЪЗЛОЖИТЕЛЯ за определяне на ИЗПЪЛНИТЕЛ на **обществена поръчка с предмет: „Избор на изпълнител за дейностите по създаване и прилагане на комуникационна стратегия, визуална идентичност и творческа платформа за комуникация в хода на кампанията за създаване на ВИЗИЯ ЗА РАЗВИТИЕ НА СОФИЯ И КРАЙГРАДСКИТЕ ТЕРИТОРИИ“,**

се сключи този договор („**Договора**/**Договорът**“) за следното:

 **І. ПРЕДМЕТ НА ДОГОВОРА.**

 **Чл. 1.** **(1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предостави, срещу възнаграждение и при условията на този Договор, следните услуги:

 1. Създаване и прилагане на комуникационна стратегия и реализация на кампания за популяризиране и взаимодействие с максимален брой публики във връзка със съставянето на ВИЗИЯ ЗА РАЗВИТИЕ НА СОФИЯ И КРАЙГРАДСКИТЕ РАЙОНИ, които включва:

 а) Създаване на комуникационна стратегия и творческа концепция;

 б) Създаване на визуална идентичност и платформа за визуална комуникация;

 в) Дизайн, подготовка и изработка на рекламни и информационни материали, визии и други комуникационни формати (за дигитална, външна, принт, видео и аудио комуникация);

 г) Създаване на стратегия за комуникацията в социалните мрежи и поддръжка и прилагане на стратегията в съответните комуникационни канали;

 д) Създаване на стратегия за реализирането на публични събития, свързани с процеса на създаване на Визията в съответствие с дефинираните от възложителя концепция и задание в МЕТОДИЧЕСКИТЕ НАСОКИ;

 е) Техническа и логистична подкрепа за обезпечаването на събитията и тяхното популяризиране,

 2. Изготвяне на доклад, включващ анализ на количествените и качествени измерители за ефективността на проведената кампания.

 наричани за краткост „**Услугите**“.

 **(2)** Изискванията към отделните услуги по ал.1 се съдържат Техническа спецификация – Приложение № 1 към договора.

 **Чл. 2.** ИЗПЪЛНИТЕЛЯТ се задължава да предостави Услугите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, и чрез лицата, посочени в Списък на персонала, който ще изпълнява поръчката, и членовете на ръководния състав, които ще отговарят за изпълнението, съставляващи съответно Приложения №№ 1, 2, 3 и 4 към този Договор („**Приложенията**“) и представляващи неразделна част от него.

 **ІІ. СРОК НА ДОГОВОРА.**

 **СРОК И МЯСТО НА ИЗПЪЛНЕНИЕ НА УСЛУГИТЕ.**

 **Чл. 3.** Договорът влиза в сила в деня на неговото подписване и е със срок на действие до 30.09.2018 г

 **Чл. 4.** Графикът за изпълнение на отделните дейности и задачи са детайлно посочени в Техническото предложение на ИЗПЪЛНИТЕЛЯ – Приложение № 2.

 **Чл. 5.** Мястото на изпълнение на Договора е на територията на гр. София и и крайградските територии.

**ІІІ. ЦЕНА, РЕД И СРОКОВЕ ЗА ПЛАЩАНЕ.**

**Чл. 6. (1)** За предоставянето на Услугите, ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена в размер на ……… (…………………………) лева без ДДС и ……… (…………) лева с ДДС, наричана по-нататък „**Цената**“ или „Стойността на Договора“, съгласно Ценовото предложение на ИЗПЪЛНИТЕЛЯ, съставляващо Приложение № 3.

**(2)** В Цената по ал. 1 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ, освен случаите по ал.4.

 **(3)** Цената, посочена в ал. 1, е фиксирана/крайна за отделните дейности и задачи, свързани с изпълнението на Услугите, посочени в Ценовото предложение на ИЗПЪЛНИТЕЛЯ, за времето на изпълнение на Договора и не подлежи на промяна освен в случаите, изрично уговорени в този Договор и в съответствие с разпоредбите на ЗОП.

 **(4)** В случай, че изпълнението на Договора налага извършването на разходи за заплащане на държавни, местни, нотариални или други такси, такива разходи не се считат за включени в Цената и се заплащат директно от ВЪЗЛОЖИТЕЛЯ по указание от ИЗПЪЛНИТЕЛЯ. Тези разходи във всички случаи се заплащат след предварително одобрение от ВЪЗЛОЖИТЕЛЯ за тяхната необходимост с оглед изпълнение на договора.

**(5)** В случай, че по време на изпълнение на Договора размерът на ДДС бъде променен, Цената следва да се счита изменена автоматично, в съответствие с нормативно определения размер на данъка, без да е необходимо подписването на допълнително споразумение.

 **Чл. 7.** ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор, както следва:

**(а)** авансово плащане в размер на 30 % (тридесет процента) от Цената – в срок до 10 (десет) работни дни, считано от Датата на влизане в сила на Договора;

 **(б)** до 2 (две) междинни плащания, всяко от които в размер на до 30 % (тридесет процента) от Цената – в срок до 7 (седем) работни дни, считано от приемане на изготвени отделни междинни отчети, сроковете за изготвянето на които се определят от ВЪЗЛОЖИТЕЛЯ съгласно чл.12, ал.2 от договора;

**(в)** окончателно плащане в размер до остатъка от Цената, но не по-малко от 10 % (десет процента) от същата – в срок до 10 (десет) работни дни, считано от окончателното приемане на изпълнението по Договора.

 **Чл. 8.** **(1)** Авансовото плащане по чл.7 б.(а) от Договора се извършва въз основа на фактура за дължимата сума, издадена от ИЗПЪЛНИТЕЛЯ.

 **(2)** Плащане по чл.7, б.(б) и (в) от Договора, се извършва въз основа на следните документи:

 **1.** отчет за предоставените Услуги, представен от ИЗПЪЛНИТЕЛЯ на ВЪЗЛОЖИТЕЛЯ;

 **2.** окончателен приемо-предавателен протокол за приемане на Услугите, подписан от ВЪЗЛОЖИТЕЛЯ и ИЗПЪЛНИТЕЛЯ след получаване на отчета по т. 1, при съответно спазване на разпоредбите на Раздел V (Предаване и приемане на изпълнението) от Договора; и

 **3.** фактура за дължимата сума, издадена от ИЗПЪЛНИТЕЛЯ и представена на ВЪЗЛОЖИТЕЛЯ.

 **Чл. 9. (1)** Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

 Банка: …………………………….

 BIC: …………………………….

 IBAN: ……………………………..

 **(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени на банковата му сметка в срок от 3 (три) дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

 **ІV. ПРАВА И ЗАДЪЛЖЕНИЯ НА СТРАНИТЕ.**

 **Чл. 10.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

Общи права и задължения на ИЗПЪЛНИТЕЛЯ

 **Чл. 11.** ИЗПЪЛНИТЕЛЯТ има право:

 1. да получи възнаграждение в размера, сроковете и при условията по договора;

 2. да иска и да получава от ВЪЗЛОЖИТЕЛЯ необходимото съдействие за изпълнение на задълженията си по този Договор, както и всички необходими документи, информация и данни, пряко свързани или необходими за изпълнение на Договора;

 **Чл. 12. (1)** ИЗПЪЛНИТЕЛЯТ се задължава:

 1. да предостави Услугите и да изпълнява задълженията си по този Договор в уговорените срокове и качествено, в съответствие с Договора и Приложенията към него;

 2. да представя на ВЪЗЛОЖИТЕЛЯ отчети за изпълнената работа и изготвените разработки по договора, и да извърши преработване и/или допълване в указания от ВЪЗЛОЖИТЕЛЯ срок, когато ВЪЗЛОЖИТЕЛЯТ е поискал това;

 3. да информира своевременно ВЪЗЛОЖИТЕЛЯ за всички пречки, възникнали в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

 4. да изпълнява всички законосъобразни указания и изисквания на ВЪЗЛОЖИТЕЛЯ;

 5. да пази поверителна Конфиденциалната информация, в съответствие с уговореното в Договора;

 6. да не възлага работата или части от нея на подизпълнители, освен ако не е посочил такива в офертата си, и освен в случаите и при условията, предвидени в ЗОП.

 7. да участва във всички работни срещи, свързани с изпълнението на този Договор;

 8. да не променя състава на персонала, който ще отговаря за изпълнението на Услугите, без предварително писмено съгласие от страна на ВЪЗЛОЖИТЕЛЯ.

 **(2)** Броят и сроковете за съставянето на междинните отчети се определят от ВЪЗЛОЖИТЕЛЯ в процеса на изпълнение на договора. В случай, че ВЪЗЛОЖИТЕЛЯТ по време на действие на договора не изиска представяне на междинни отчети, ИЗПЪЛНИТЕЛЯТ представя окончателен отчет за изпълнение на договора.

 **Чл.13. (1)** ИЗПЪЛНИТЕЛЯТ се задължава:

 1. Да започне изпълнението на своята задача, съгласно клаузите на договора;

 2. Да бъде активен в предлагането и реализирането на всеки етап от комуникационната стратегия с оглед изпълнението на задълженията си;

 3. Да борави отговорно, в публичен интерес и без да нарушава българското законодателство с всяка информация или данни, които му бъдат предоставени или до които сам достигне в процеса по съставяне на Визия за София;

 4. Да спре изпълнението по договора, в случай че получи от ВЪЗЛОЖИТЕЛЯ известие за това;

 5. Да информира незабавно ВЪЗЛОЖИТЕЛЯ за всички потенциални проблеми, които биха могли да възникнат в хода на следващия етап в процеса по създаване на Визията (стъпка 3 в МЕТОДИЧЕСКИТЕ НАСОКИ), като предложи адекватни решения за тях;

 6. Да уведоми ВЪЗЛОЖИТЕЛЯ с писмено известие за спиране на изпълнението на договора, като приложи съответните документи, доказващи наличието на непреодолима сила;

 7. Да подпомага ВЪЗЛОЖИТЕЛЯ с устни и писмени консултации, когато това има отношение по предмета на настоящата обществена поръчка.

 8. Да координира дейността си по договора с ПР експертът от екип “Визия”.

 9. Да съгласува работата си с Възложителя.

 **(2)** При изпълнение на договора ИЗПЪЛНИТЕЛЯТ се задължава да съблюдава и спазва изискванията на:

 1. Действащото законодателство в Република България;

 2. Насоките и изискванията на ВЪЗЛОЖИТЕЛЯ в процеса на изпълнение на поръчката;

 3. Техническа спецификация – Приложение № 1 към договора;

 4. МЕТОДИЧЕСКИ НАСОКИ ЗА РАЗРАБОТВАНЕ НА ДЪЛГОСРОЧНА ВИЗИЯ ЗА РАЗВИТИЕ НА СОФИЯ И КРАЙГРАДСКИТЕ РАЙОНИ.

Общи права и задължения на ВЪЗЛОЖИТЕЛЯ

 **Чл. 14.** ВЪЗЛОЖИТЕЛЯТ има право:

 1. да изисква и да получи Услугите в уговорения срок, количество и качество;

 2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

 3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него отчети и/или разработки;

 4. да изисква от ИЗПЪЛНИТЕЛЯ преработване или доработване на изготвените от него отчети и/или разработки, в съответствие с уговореното в Договора;

 5. да не приеме отчет за изпълнение на договора, в случай на несъответствие с уговореното в Договора;

 **Чл. 15.** ВЪЗЛОЖИТЕЛЯТ се задължава:

 1. да приеме изпълнението на Услугите, когато отговаря на договореното, по реда и при условията на този Договор;

 2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;

 3. да предостави и осигури достъп на ИЗПЪЛНИТЕЛЯ до информацията, съхранявана от ВЪЗЛОЖИТЕЛЯ, необходима за извършването на Услугите, предмет на Договора, при спазване на относимите изисквания или ограничения съгласно приложимото право;

 4. да пази поверителна Конфиденциалната информация, в съответствие с уговореното в Договора;

 5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

 **V. ПРЕДАВАНЕ И ПРИЕМАНЕ НА ИЗПЪЛНЕНИЕТО.**

 **Чл. 16.** За изпълнението на Услугите по Договора ИЗПЪЛНИТЕЛЯТ изготвя междинни и окончателен отчет, с приложени разработки. Към окончателния отчет се прилага и доклада по чл.1, ал.1, т.2 от този договор

 **Чл. 17.** Предаването на отчет по чл.16 от договора се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните.

 **Чл. 18.** Изготвените от ИЗПЪЛНИТЕЛЯ отчети и разработки, съгласно чл.16 от договора, се разглеждат и приемат от Експертен съвет в състав, определен от ВЪЗЛОЖИТЕЛЯ, в срок до 10 (десет) работни дни от подписване на протокола по чл.17.

 **Чл. 19.** ВЪЗЛОЖИТЕЛЯТ има право:

 1. да приеме изпълнението, когато отговаря на договореното;

 2. когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението и да поиска преработване и/или допълване на отчета и разработките на ИЗПЪЛНИТЕЛЯ, като в такъв случай преработването и/или допълването се извършва в указан от ВЪЗЛОЖИТЕЛЯ срок и е изцяло за сметка на ИЗПЪЛНИТЕЛЯ.

 3. да откаже да приеме изпълнението при съществени отклонения от договореното, в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора или резултатът от изпълнението става безполезен за ВЪЗЛОЖИТЕЛЯ.

 **Чл.20.** Окончателното приемане на изпълнението на Услуги по този Договор се извършва с подписване на окончателен Приемо-предавателен протокол, подписан от Страните в срок до 3 (три) работни дни след окончателното приемане на отчета и разработките на ИЗПЪЛНИТЕЛЯ от Експертния съвет, съгласно чл. 18 от договора.

 **VІ. САНКЦИИ ПРИ НЕИЗПЪЛНЕНИЕ.**

 **Чл. 21.** При просрочване изпълнението на задълженията по този Договор, неизправната Страна дължи на изправната неустойка в размер на 0,5 % (нула цяло и пет процента) от Стойността на договора за всеки ден забава, но не повече от 10 % (десет процента) от Стойността на Договора.

 **Чл. 22.** При констатирано лошо или друго неточно или частично изпълнение на Услугите или при отклонение от изискванията на ВЪЗЛОЖИТЕЛЯ, посочени в Техническата спецификация – Приложение № 1, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено Услугите, без да дължи допълнително възнаграждение за това.

 **Чл. 23.** При разваляне на Договора поради виновно неизпълнение на някоя от Страните, виновната Страна дължи неустойка в размер на 10 % (десет процента) от Стойността на Договора.

 **Чл. 24.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

 **VІІ. ПРЕКРАТЯВАНЕ НА ДОГОВОРА.**

 **Чл. 25.** **(1)** Този Договор се прекратява:

 1. с изтичане на Срока на Договора;

 2. с изпълнението на всички задължения на Страните по него;

 3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността и да представи доказателства;

 4. при прекратяване на юридическо лице – Страна по Договора, без правоприемство, по смисъла на законодателството на държавата, в която съответното лице е установено;

 5. при условията по чл. 5, ал. 1, т. 3 от ЗИФОДРЮПДРСЛ.

 **(2)** Договорът може да бъде прекратен:

 1. по взаимно съгласие на Страните, изразено в писмена форма;

 2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

 **Чл. 26.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

 **(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

 1. когато ИЗПЪЛНИТЕЛЯТ не е започнал изпълнението на Услугите в срок до 7 (седем) работни дни, считано от датата на влизане в сила на Договора;

 2. ИЗПЪЛНИТЕЛЯТ е прекратил изпълнението на Услугите за ИЗПЪЛНИТЕЛЯТ е прекратил изпълнението на Услугите за повече от 15 (петнадесет) работни дни;

 3. ИЗПЪЛНИТЕЛЯТ е допуснал съществено отклонение от Техническата спецификация – Приложение № 1 и Техническото предложение – Приложение № 2 към договора.

 **(3)** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

 **Чл. 27.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

 **Чл. 28.** Във всички случаи на предсрочно прекратяване на Договора, освен при прекратяване на юридическо лице – Страна по Договора без правоприемство:

 1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

 2. ИЗПЪЛНИТЕЛЯТ се задължава:

 а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

 б) да предаде на ВЪЗЛОЖИТЕЛЯ цялата информация, идентифицирана и събрана от него в изпълнение на Договора до датата на прекратяването; и

 в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

 **Чл. 29.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги, а ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ неусвоената част от авансово предоставените средства. Когато прекратяването на Договора е по вина на ИЗПЪЛНИТЕЛЯ, той дължи и законната лихва върху частта от авансово предоставените средства, подлежащи на връщане, за периода от датата на прекратяване на Договора до тяхното връщане.

 **VІІІ. ОБЩИ РАЗПОРЕДБИ.**

 Дефинирани понятия и тълкуване

 **Чл. 30. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

 **(2)** При противоречие между различни разпоредби или условия, съдържащи се в Договора и Приложенията, се прилагат следните правила:

 1. специалните разпоредби имат предимство пред общите разпоредби;

 2. разпоредбите на Приложенията имат предимство пред разпоредбите на Договора.

 Спазване на приложими норми

 **Чл. 31.** При изпълнението на Договора, ИЗПЪЛНИТЕЛЯТ и неговите e длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

 Конфиденциалност

 **Чл. 32. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.

 Резултатите от изпълнение на договора не се считат за конфиденциална информация.

 **(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

 **(3)** Не се счита за нарушение на задълженията за неразкриване на Конфиденциална информация, когато:

 1. информацията е станала или става публично достъпна, без нарушаване на този Договор от която и да е от Страните;

 2. информацията се изисква по силата на закон, приложим спрямо която и да е от Страните; или

 3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

 В случаите по точки 2 или 3 Страната, която следва да предостави информацията, уведомява незабавно другата Страна по Договора.

 **(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като ИЗПЪЛНИТЕЛЯТ/съответната Страна отговаря за изпълнението на тези задължения от страна на такива лица.

 Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

 Публични изявления

 **Чл. 33.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

 Авторски права

 **Чл. 34. (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

 **(2)** В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

 1. чрез промяна на съответния документ или материал; или

 2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

 3. като получи за своя сметка разрешение за ползване на продукта от третото лице, чиито права са нарушени.

 **(3)** ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 10 (десет) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.

 **(4)** ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

 Прехвърляне на права и задължения

 **Чл. 35.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.

 Изменения

 **Чл. 36.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

 Непреодолима сила

 **Чл. 37. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

 **(2)** За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

 **(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 3 (три) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

 **(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

 **(5)** Не може да се позовава на непреодолима сила Страна:

 1. която е била в забава или друго неизпълнение преди настъпването на непреодолима сила;

 2. която не е информирала другата Страна за настъпването на непреодолима сила; или

 3. чиято небрежност или умишлени действия или бездействия са довели до невъзможност за изпълнение на Договора.

 **(6)** Липсата на парични средства не представлява непреодолима сила.

 Нищожност на отделни клаузи

 **Чл. 38.** В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

 Уведомления

 **Чл. 39. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

 **(2)** За целите на този Договор данните и лицата за контакт на Страните са, както следва:

 1. За ВЪЗЛОЖИТЕЛЯ:

 Адрес за кореспонденция: ………………………………………….

 Тел.: ………………………………………….

 Факс: …………………………………………

 e-mail: ………………………………………..

 Лице за контакт: ………………………………………….

 2. За ИЗПЪЛНИТЕЛЯ:

 Адрес за кореспонденция: ………………….

 Тел.: ………………………………………….

 Факс: …………………………………………

 e-mail: ………………………………………..

 Лице за контакт: ………………………………………….

 **(3)** За дата на уведомлението се счита:

 1. датата на предаването – при лично предаване на уведомлението;

 2. датата на пощенското клеймо на обратната разписка – при изпращане по пощата;

 3. датата на доставка, отбелязана върху куриерската разписка – при изпращане по куриер;

 4. датата на приемането – при изпращане по факс;

 5. датата на получаване – при изпращане по електронна поща.

 **(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

 **(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

 Приложимо право

 **Чл. 40.** За неуредените в този Договор въпроси се прилагат разпоредбите на действащото българско законодателство.

 Разрешаване на спорове

 **Чл. 41.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

 Екземпляри

 **Чл. 42.** Този Договор се състои от …… (………….) страници и е изготвен и подписан в 2 (два) еднообразни екземпляра – по един за всяка от Страните.

 Приложения

 **Чл. 43.** Към този Договор се прилагат и са неразделна част от него следните приложения:

 Приложение № 1 – Техническа спецификация;

 Приложение № 2 – Техническо предложение на ИЗПЪЛНИТЕЛЯ;

 Приложение № 3 – Ценово предложение на ИЗПЪЛНИТЕЛЯ;

 Приложение № 4 – Списък на персонала, който ще изпълнява поръчката, и/или на членовете на ръководния състав, които ще отговарят за изпълнението .

 **За** **ВЪЗЛОЖИТЕЛЯ:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **За ИЗПЪЛНИТЕЛЯ:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**